b'\n_START_ARTICLE_\nVzgon\n_START_PARAGRAPH_\nVzg\xc3\xb2n je sila, ki deluje na potopljeno telo v mirujo\xc4\x8di teko\xc4\x8dini. Sila vzgona ka\xc5\xbee v nasproti smeri od sile te\xc5\xbee in je po Arhimedovem zakonu po velikosti enaka te\xc5\xbei izpodrinjene teko\xc4\x8dine. Zaradi vzgona telesa plavajo na gladini kapljevine, kadar zmno\xc5\xbeek prostornine telesa in gostote teko\xc4\x8dine presega maso telesa, oziroma so navidezno la\xc5\xbeja, \xc4\x8de so potopljena v teko\xc4\x8dini. Za popolnoma potopljeno telo se lahko torej sklepa, da bo plavalo v teko\xc4\x8dini, \xc4\x8de je njegova gostota manj\xc5\xa1a od gostote teko\xc4\x8dine.\n_START_SECTION_\nDinami\xc4\x8dni vzgon\n_START_PARAGRAPH_\nDinami\xc4\x8dni vzgon ozna\xc4\x8duje navpi\xc4\x8dno komponente sile, s katero deluje tok teko\xc4\x8dine na telo, kadar simetrijska os ne sovpada s smerjo hitrosti. Letalska krila so oblikovana tako, da zaradi dinami\xc4\x8dnega vzgona ob gibanju letalo ostane v zraku.'